**ב.מ.וו i8** (באנגלית: **BMW i8**) היא מכונית ספורט היברידית שיוצרה על ידי יצרנית הרכב הגרמנית ב.מ.וו, בין השנים 2014 ל-2020. היא הוצגה בתערוכת פרנקפורט בשנת 2013 והגיעה לישראל בשנת 2015.

היסטורית פיתוח
--------------

ה-i8 היא חלק מ"פרויקט i" של ב.מ.וו שהוצג כתת-מותג חדש. ב.מ.וו i3 שהושק ב-2013, היה הדגם הראשון של מותג i שיצא לשוק, ואחריו יצא ה-i8 ביוני 2014 עבור שנת הדגם 2015.

### דגמי קונספט

לפניהצגת גרסת הייצור ב.מ.וו הציגה במשך השנים ארבע גרסאות קונספט. הראשנה **"ב.מ.וו Vision EfficientDynamics"** הוצגה בשנת 2009 לקראת פיתוח ה-i8. השנייה **"ב.מ.וו i8 קונספט"** הוצגה בתערוכת הרכב הבינלאומית בגרמניה בשנת 2011. השלישית **"ב.מ.וו i8 קונספט ספיידר"** הוצגה בתערוכת הרכב הבינלאומית של בייג'ינג בשנת 2012. הרביעית **"ב.מ.וו i8 אב טיפוס קופה"** הוצגה בשנת 2013**.**

ב.מ.וו i8 פנים
ב.מ.וו i8 קונספט הוצגה בתערוכת הרכב הבינלאומית בגרמניה 2011

סקירה כללית
-----------

הב.מ.וו i8 האיצה מ-0 ל-100 קילומטר לשעה בתוך 4.4 שניות והגיעה למהירות מרבית מוגבלת אלקטרונית של 250 קילומטרים לשעה. לשנת הדגם 2015 הוצעה סוללות ליתיום-יון בנפח 7.1 קילו וואט שסיפקה טווח חשמלי של 30 קילומטר.

עד מרץ 2020 הגיעו המכירות הגלובליות של כל הגרסאות של ה-i8 ליותר מ-20,000 יחידות, מה שהפך אותה למכונית הספורט החשמלית הנמכרת ביותר בעולם.

גרסת הייצור הסדרתי
------------------

ב.מ.וו i8
ייצור ה-i8 תוכנן על ידי יעקוב בונאה. ה-i8 כללה דלתות שנפתחות כלפי מעלה, תצוגה עילית, מצלמות אחוריות ורעש מנוע מלאכותי. ייצור סדרתי ללקוחות החל באפריל 2014. זו הייתה מכונית הייצור הראשונה עם פנסי לייזר, שהיו בעלי מרחק גדול יותר מפנסי LED.

משקל הרכב 1,539 קילוגרם. במצב ספורט ה-i8 האיצה מ-0 ל-100 קמ"ש בתוך 3.0 שניות והגיעה למהירות מרבית מוגבלת אלקטרונית של 250 קילומטר לשעה. במצב החשמלי המהירות המרבית היא 120 קילומטרים לשעה.

בדצמבר 2019 הושלמה בנייתן של 20,000 מכוניות i8.‏ הייצור של ה-i8 הסתיים ב-17 ביוני 2020. בסך הכל ייוצרו 20,465 יחידות, 16,581 מרכבי קופה ו-3,884 רודסטרים.

### גרסת הרודסטר

ב.מ.וו i8 רודסטר
ב.מ.וו i8 רודסטר הוצגה בתערוכת הרכב של בייג'ינג בשנת 2012. שיווק ה-i8 רודסטר החל בסוף שנת 2017, ו-18 היחידות הראשונות נמסרו במאי 2018.

מכירות ושווקים
--------------

במקור תכננה ב.מ.וו למכור את ה-i8 בכ-50 מדינות, כאשר ארצות הברית הייתה צפויה להיות שוק המכירות הגדול ביותר. באירופה ציפתה ב.מ.וו שבריטניה, גרמניה וצרפת יהיו השווקים המובילים.

המשלוחים העולמיים ללקוחות החלו בשנת 2014 ב-1,741 יחידות ו-5,456 יחידות בשנת 2015, והסתכמו במכירות מצטברות של 7,197 יחידות ברחבי העולם עד דצמבר 2015. המכירות הגלובליות הגיעו ליותר מ-10,000 יחידות בתחילת נובמבר 2016. עד מרץ 2020 הסתכמו המכירות ברחבי העולם ביותר מ-20,000 יחידות, שהפכו את ה-i8 למכוניות הספורט החשמליות הנמכרת ביותר בעולם.


נתוני המכירות האירופיים הם מהמדינות הבאות: אוסטריה, בלגיה, קפריסין, צ'כיה, דנמרק, אסטוניה, פינלנד, צרפת, גרמניה, בריטניה, יוון, הונגריה, איסלנד, אירלנד, איטליה, לטביה, ליטא, לוקסמבורג, הולנד, נורווגיה, פולין, פורטוגל, רומניה, סלובקיה, סלובניה, ספרד, שוודיה, שווייץ.| שנה | 2013 | 2014 | 2015 | 2016 | 2017 | 2018 | 2019 | 2013–2019 סה"כ |
| יחידות | 41 | 1,133 | 2,056 | 1,517 | 988 | 1,506 | 1,077 | 8,318 |

### נתוני מכירות בארצות הברית

|  |  |  |  |  |  |  |  |
| --- | --- | --- | --- | --- | --- | --- | --- |
| שנה | 2014 | 2015 | 2016 | 2017 | 2018 | 2019 | 2019-2014 סה"כ |
| יחידות | 555 | 2,265 | 1,594 | 488 | 772 | 1,102 | 6,776 |

### ישראל

בשנת 2015 הגיעה ה-i8 קופה לישראל החל ממחיר של 780,000 שקל, גרסת הרודסטר הגיעה בסוף שנת 2018.

קישורים חיצוניים
----------------

ויקישיתוף מדיה וקבצים בנושא **ב.מ.וו i8** בוויקישיתוף אתר האינטרנט הרשמי של ב.מ.וו i8 קופה (באנגלית)

* אתר האינטרנט הרשמי של ב.מ.וו i8 רודסטר (באנגלית)
*

הערות שוליים
------------

1. ↑  ב.מ.וו מציגה את הב.מ.וו vision efficientdynamics קונספט, באתר cartube, ‏13 בפברואר 2010
2. ↑  ב.מ.וו i8 קונספט, באתר cartube, ‏28 במאי 2011
3. ↑  ב.מ.וו מודיעה על סיום הייצור של הב.מ.וו i8, באתר cartube, ‏17 ביוני 2020
4. ↑  ב.מ.וו i8 בגרסת הרודסטר נחשפת, באתר cartube, ‏30 בנובמבר 2017
5. ↑  ב.מ.וו i8 בישראל, באתר cartube, ‏01 בנובמבר 2016
6. ↑  ב.מ.וו i8 רודסטר בישראל, באתר cartube, ‏30 באפריל 2018